《行路难》
明代·邹缉

请君勿言苦，我歌行路难。世事有反覆，人心若波澜。

布衣扼夺有相位，祸仇起自杯酒间。君不见昔时山东一匹夫，读书往往轻凡愚。

谈笑强于唐举相，摇鞭西入咸阳都。一言啖秦王，再言扼范雎。

黄金束带高堂居，风云变态生须臾。君不见魏其都位汉公有，灌夫意气排汉廷。

武安本在门下列，拜伏跪起呼父兄。一朝宠据津要地，旧时意态宁复生。

窦婴既失势，颍水亦不清。狂呼骂坐何足惊，咸阳市上殊无情。

行路难，行路难，人生自古有如此，何须局促增叹声。

作者简介：（?—1422）江西吉水人，字仲熙。洪武中举明经，授星子教谕。永乐中官翰林侍讲。三殿失火，诏求直言，上疏极言时政得失，于营建北京工役之重，居民迁徙之苦，僧道供养之盛，贪污剥削之酷，言之尤切，几得祸。官至右庶子兼侍讲。